laion/Wikipedia-Exotic huggingface dataset:
מכתב אשראי

מכתב אשראי, ידוע גם בשמות אשראי דוקומנטרי או LC, הוא מסמך המונפק על ידי אדם או גוף מסחרי כהתחייבות בלתי חוזרת לשלם לצד שכנגד את ערך הסחורה. מכתב אשראי משמש גם כשיטת תשלום עבור עסקה, שבה יצואן יכול לפדות את מכתב האשראי ולקבל עבורו תשלום. מכתבי האשראי משמשים בעיקר בסחר הבינלאומי, בעסקאות בעלות שווי משמעותי בין יצואן במדינה אחת ללקוח במדינה אחרת. מכתב אשראי, באתר אנציקלופדיה בריטניקה (באנגלית) מכתבי אשראי, דף שער בספרייה הלאומית ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
359

שנת 359 היא השנה ה-59 במאה ה-4. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 359 ניתן לה בדיעבד. כל התאריכים שלהלן הם לפי הלוח היוליאני. בשנה זו נקבע לוח שנה עברי קבוע על ידי הלל נשיאה (המכונה "הלל השני"), מצאצאי רבי יהודה הנשיא, את חשבונות לוח השנה העברי כפי שהוא מקובל עד לימינו. מאז לא נוהגים לקדש ראשי חדשים לפי ראיית הירח אלא לפי חשבונותיו של הלל. כמו כן בוטל עיבור השנה לפי מציאת האביב בארץ ישראל והחלו לעבר שנים לפי מחזור של 19 שנים. אין לנו עדות ישירה על תקנתו של הלל נשיאה, ואנו לומדים על העניין רק ממקורות מאוחרים: החיבור "ספר העיבור", מאת ר' אברהם בר חייא הנשיא, שנכתב במאה ה-12 לספירה, ומאזכור בחיבורו של הרמב"ן "ספר הזכות". מקורות אלה מזכירים תאריך המקביל לשנת 359 לספירת הנוצרים, אולם לאור העובדה שאין אזכורים מוקדמים יותר לתקנה, נראה שכללי הלוח היו ידועים רק לקבוצה מצומצמת של חכמים. 359 – סטיליקו, פטריקיוס ומגיסטר מיליטום רומאי. 23 במאי – גרטיאנוס, קיסר הקיסרות הרומית המערבית (נרצח ב-383) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 359‎ נפטרים ב-359‎ מדיה וקבצים בנושא 359 בוויקישיתוף
פרוקצ'יה

האם התכוונתם ל... אוריאל פרוקצ'יה – משפטן ישראלי, בנו של גואלטירו אילה פרוקצ'יה – שופטת בית המשפט העליון, אשתו של אוריאל איתמר פרוקצ'יה – פיזיקאי ישראלי, בנו של גואלטירו גואלטירו פרוקצ'יה – משפטן ישראלי
408

שנת 408 היא השנה השמינית במאה ה-5. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 408 ניתן לה בדיעבד. כל התאריכים שלהלן הם לפי הלוח היוליאני. תאודוסיוס השני יורש את אביו ארקדיוס כקיסר המזרח באימפריה הרומית קיץ - קונסטנטינוס השלישי לוכד את ספרד ומשמיד את נאמני רומא המגינים עליה ספטמבר - אלאריק מלך הויזיגותים מטיל מצור על רומא 1 במאי – ארקדיוס, קיסר האימפריה הביזנטית (נולד ב־377–378) 22 באוגוסט – סטיליקו, מצביא רומאי (נולד ב-359) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 408‎ נפטרים ב-408‎ מדיה וקבצים בנושא 408 בוויקישיתוף
בוסל

האם התכוונתם ל... יוסף בוסל – מנהיג פועלים, ממייסדי קבוצת דגניה חיותה בוסל – אשת חינוך עברייה ופעילה ציונית וחברתית, אשתו של יוסף בוסל
קוימברה

קוימברה (בפורטוגלית: Coimbra, הגייה – [kuˈĩbɾɐ]) היא עיר שוק והגדולה שבערי מחוז קוימברה בפורטוגל. למרות שקוימברה שימשה כעיר הבירה של פורטוגל לזמן-מה, היא ידועה בזכות האוניברסיטה שלה (נוסדה ב-1290), השוכנת על פסגת גבעה נישאה – מהאוניברסיטאות המובילות בעולם הדובר פורטוגלית. העיר ממוקמת לגדת נהר מונדגו ונמלה פיגיירה דה פוש. בעיר עצמה גרים כ-100,000 תושבים ובמחוז כ-430,000 (נכון לשנת 2001). בעיר גם פועל מכון מחקר והעברת ידע טכנולוגי הגדול בפורטוגל ומהחשובים באירופה - IPN (Institute Pedro Nunez). פרק זה לוקה בחסר. אנא תרמו לוויקיפדיה והשלימו אותו. העיר מחולקת ל-18 שכונות, בעלות סמכויות מנהלתיות מסוימות: Almalaguês Antuzede e Vil de Matos Assafarge e Antanhol Brasfemes Ceira Cernache Coimbra (Sé Nova, Santa Cruz, Almedina e São Bartolomeu) Eiras e São Paulo de Frades São João do Campo São Martinho da Árvore e Lamarosa São Martinho do Bispo e Ribeira de Frades São Silvestre Souselas e Botão Santa Clara e Castelo Viegas Santo António dos Olivais Taveiro, Ameal e Arzila Torres do Mondego Trouxemil e Torre de Vilela בקוימברה התגוררה קהילה יהודית למן ימי הביניים. עם גירוש ספרד הכפילה או שילשה הקהילה את מספר חבריה והוקם רובע יהודי נוסף מחוץ לחומות. בשנת 1497 הוכרחו יהודי העיר להתנצר בכפייה כשאר יהודי פורטוגל. בשנת 1500 מנתה אוכלוסיית העיר כ-5,000 נפש ומעריכים שמספר הנוצרים החדשים היה כעשירית. אחד הסוחרים הידועים בקהילה היה פרנאאו לורנסו, אבי משפחת קוריאל. אמו הייתה כנראה אביגיל קוריאל דה גיומר דה קוסטא, ואביו היה כנראה אציל פורטוגלי-ויזיגוטי, ז'רונימו דה סאלדאניה ובובדילה. לורנסו נבחר ב-1533 כנציג סוחרי קוימברה בוועדת השומה העירונית לענייני מיסים. נכדו של לורנסו היה האח הדומיניקני פרנציסקו דה ויקטוריה, שהתמנה לבישוף של טוקומן, ארגנטינה – המשרה הבכירה ביותר בהיררכיה הקתולית שאליה הגיע נוצרי-חדש פורטוגלי במאות ה-16 וה-17. דה ויקטוריה הוא שהכניס את גידול ועיבוד הסוכר לארגנטינה. רוסיה ירוסלבל, רוסיה ברזיל קוריצ'יבה, ברזיל הודו דאמאן, הודו מזרח טימור דילי, מזרח טימור לוקסמבורג אש-סור-אלזט, לוקסמבורג מרוקו פאס, מרוקו גרמניה האלה, גרמניה מקאו אילהז, מקאו פקיסטן להור, פקיסטן איטליה פדובה, איטליה כף ורדה מינדלו, כף ורדה צרפת פואטייה, צרפת ספרד סלמנקה, ספרד ברזיל סאו פאולו, ברזיל ספרד סנטיאגו דה קומפוסטלה, ספרד ספרד סרגוסה, ספרד ארצות הברית סנטה קלרה, ארצות הברית ברזיל סנטוס, ברזיל שוודיה לונד, שוודיה מוזמביק ביירה, מוזמביק ארצות הברית קיימברידג', ארצות הברית ונצואלה ברצלונה, ונצואלה יום טוב עסיס ומשה אורפלי (עורכים), יהדות פורטוגל במוקד, ירושלים: הוצאת מאגנס, תשס"ט אתר האינטרנט הרשמי של קוימברה IPN Staff, Instituto Pedro Nunes, IPN Portugal, ‏Sep-2023 Instituto Nacional de Estatística (Recenseamentos Gerais da População) - https://www.ine.pt/xportal/xmain?xpid=INE&xpgid=ine_publicacoes
הו

האם התכוונתם ל... ה'ו' – היא שנה עברית אשר החלה ביום א' בתשרי, ל-23 בספטמבר 1245 (לפי הלוח היוליאני, שהיה נהוג אז), והסתיימה ביום כ"ט באלול, 12 בספטמבר 1246. הו! – כתב עת ספרותי עברי בעריכת המשורר והמתרגם דורי מנור, שהחל לצאת לאור בישראל משנת 2005 הו (כלי) – כלי ברונזה סיני הו (מיתולוגיה) – במיתולוגיה המצרית "המילה הראשונה" הו (סופיזם) – שמו של אללה במסורות הסופיזם ד'ה הו (המי) - להקת רוק קלאסי בריטית שהוקמה ב-1964 דוקטור הו – סדרת טלוויזיה בריטית מסוגת המדע הבדיוני שמופקת על ידי ה-BBC מאז 1963 אישים דייוויד הו – חוקר איידס סיני-אמריקאי מריה הו – שחקנית, מנחה ופרשנית פוקר טאיוואנית-אמריקאית צ'אד הו – שחיין דרום אפריקאי קני הו – מעצב אופנה בריטי הו ג'ון – רופא קוריאני הו ג'יה (יליד 1973) – דיסידנט סיני, פעיל למען זכויות האדם וסביבתנות הו שי – פילוסוף סיני הו שולי – עיתונאית סינית
מוזיאון ארץ יהודה

מוזיאון ארץ יהודה הוא מוזיאון העוסק בתולדות ארץ יהודה ותרבותה, באמצעות תצוגת קבע ופעילות למגוון האוכלוסייה בתחומי ארכאולוגיה, היסטוריה תרבותית וזהות מקומית. הוא ממוקם בבניין מועצת קריית ארבע. המוזיאון נפתח בספטמבר 2002 במעמד נשיא המדינה, משה קצב. על הממצאים הייחודיים במוזיאון נמנים "מצבת ישראל", כד מטבעות מתקופת פעילותו של דוד המלך בחברון שהתגלה טמון בבית כנסת מתקופת בית שני, וחותם "למלך חברון" מתקופת בית ראשון. בשונה ממוזיאונים אחרים לארכאולוגיה בישראל, בסיור מודרך ניתן לפתוח את דלתות הארונות ולצפות במוצגים ללא כל חציצה. המוזיאון יועד בעיקרו להצגת ממצאים ארכאולוגיים שנחפרו באזור במשך 35 שנים. מקור הממצאים בפריטים שנאספו במחסני "קצין מטה ארכאולוגיה ביהודה שומרון ועזה". הממצאים מוצגים דווקא במוזיאון זה, משום שמדינת ישראל התחייבה בהסכמי אוסלו לא להעביר ממצאים ארכאולוגיים שנתגלו בשטחי יהודה ושומרון לתוך תחומי הקו הירוק. המוזיאון אוצר בתוכו מאות חפצים ופריטים ארכאולוגים הממחישים פנים שונות בחיי היום-יום בחבלי ארץ יהודה בימי קדם. שטח המוזיאון כ-630 מ"ר, ובו שלושה אולמות בהם מוצגים ממצאים ארכאולוגיים שונים המסודרים על-פי תקופות החל מתקופת המקרא וכלה בימי בית שני, התקופה הרומית. תצוגות נוספות: תצוגת מרד בר כוכבא תצוגת משקופים עתיקים מבתי כנסת באשתמוע מן התקופה הביזנטית המעוטרים במנורת שבעת הקנים. פסיפס מתקופת בית שני שנחשף בחפירה ארכאולוגית בבית המרחץ מההרודיון, הארמון המלכותי של הורדוס. תצוגת ממצאים מהתקופה המקראית כגון: כלי מתכת, תכשיטים, קנקני חרס וכן ממצאים מתקופת בית שני המשנה והתלמוד. סמל המוזיאון הוא מנורה ועץ דקל ומבוסס על משקוף בית כנסת עתיק שמוצג במוזיאון. מגוון מוצגים במוזיאון חותם למלך חברון מצבת ישראל מוזיאון לארכאולוגיה "ארץ יהודה" נחנך בקרית-ארבע בערוץ 7, 30 בספטמבר 2002 רונית ורדי, ‏רגע של עירנות, באתר גלובס, 3 באוקטובר 2002 מוזיאון ארכאולוגי ארץ יהודה, באתר האגף לחינוך קדם יסודי של משרד החינוך
הו (כלי)

הו (בסינית: 壶, פיניין: Hū) הוא קנקן ברונזה, שצורתו צורת אגס, אשר שימש בטקסים דתיים בסין העתיקה. קנקני ה"הו" הוצבו בקברים בסעודה הטקסית שהוכנסה אל הקבר כחלק מפולחן אבות במטרה להבטיח את עזרת רוח האבות. בתקופה הקדומה יותר - תקופת שושלת שאנג היו כלי ה"הו" כלים פשוטים במראם. עיצוב כלים אלה התפתח עם השנים ובתקופת שושלת ג'ואו היו על גבי הכלים תבליטים. כמו כן בתקופה זו נהגו להכניס זוגות של כלים אלה לקברים, ולא כלים בודדים, וכן הכלים גדלו בגודלם, נפחם ומשקלם. כלי הו שהתגלו בקבר יי מזנג הגיעו לגובה של 99 ס"מ ולמשקל של 240 ק"ג. במהלך תקופת האביב והסתיו עוצבו הכלים בעיקר בתבליטי בעלי חיים. בתקופת המדינות הלוחמות התפתחה צורת הכלי מכלי דמוי אגס לכלי בעל צורה ריבועית אשר נקרא "פאנג הו". תיאור כלי הו באתר המטרופוליטן כלי הו מתקופת ג'ואו באתר המטרופוליטן
המשרד לביטחון הציבור של סין

המשרד לביטחון הציבור של הרפובליקה העממית של סין (בכתב סיני: 公安部; בפין-יין: gōng ān bù) הוא רשות המשטרה הלאומית של סין העממית. מאז הקמתו בשנת 1949 ועד 1954 נקרא בשם "המשרד המרכזי לביטחון הציבור". המשרד הוא סוכנות אכיפת החוק העיקרית במדינה. בראשו עומד השר לביטחון הציבור, אשר לו מושב במועצת המדינה. המשרד אחראי על המשטרה העממית המזוינת של סין. השר לביטחון הציבור מאז 2017 הוא ז'או קז'י. סניפי המשרד מכונים הלשכה לביטחון הציבור (בכתב סיני: 公安局; בפין-יין: gōng ān jú) והללו ספגו ביקורת על שימוש מופרז בכוח. המשרד לביטחון הציבור הוא אחד מהארגונים הממשלתיים הוותיקים ביותר ברפובליקה העממית של סין. המשרד נתון לפיקוח הוועדה הצבאית המרכזית של המפלגה הקומוניסטית של סין. המשרד הוקם ביולי 1949 כאשר הועברו תפקידי השיטור מהמחלקה המרכזית לעניינים סוציאליים לידי המשרד, שהחל לפעול ב-1 בנובמבר 1949. מאז 1950 מטה הארגון הוא בבייג'ינג הבירה. המשרד לחקירת פשעים כלכליים משמר הגבול הסיני המחלקה לחקירת פשיעה חמורה שירותי כיבוי האש אבטחת אישים המחלקה לפיקוח על הרשת הציבורית והאינטרנט משטרת התנועה של סין המשטרה העממית המזוינת של סין המחלקה למאבק בסמים המחלקה למלחמה בטרור מדיה וקבצים בנושא המשרד לביטחון הציבור של סין בוויקישיתוף אתר האינטרנט הרשמי של המשרד לביטחון הציבור של סין ערך זה הוא קצרמר בנושא סין. אתם מוזמנים לתרום לוויקיפדיה ולהרחיב אותו.
מוזיאון שאנגחאי

מוזיאון שאנגחאי (בסינית מסורתית: 上海博物館; בסינית מפושטת: 上海博物馆) הוא מוזיאון לאמנות סין מתקופת סין העתיקה, הממוקם בכיכר העם בשאנגחאי שבסין העממית. המוזיאון נוסד בשנת 1952 ופתח את שעריו לציבור במבנה ששימש קודם לכן את מועדון המרוצים של שנגחאי. בשנת 1959 עבר המוזיאון למבנה בדרך הנאן (אשר שימש קודם לכן חברות ביטוח ומשרדי בנקים), ובשנת 1992 הקצתה עיריית שאנגחאי שטח בסמוך לכיכר העם עבור המוזיאון. הקמת מבנה המוזיאון החלה בשנת 1993 והוא נחנך ב-12 באוקטובר 1996. גובהו של המוזיאון 29.5 מטרים ובו חמש קומות בשטח כולל של 39,000 מ"ר. המבנה תוכנן בצורת דינג- כלי פולחני מסורתי מברונזה. חלקו העליון של המבנה מעוגל וחלקו התחתון של המבנה מרובע, בהתאם לאמונה המסורתית הסינית לפיה הארץ רבועה בעוד שהשמיים עגולים. במוזיאון למעלה מ-120,000 מוצגים ובהם כלי חרס, כלי ברונזה (כמו הו), קליגרפיה, רהיטים, כלי ירקן, מטבעות עתיקים, ציורים וחותמות. במוזיאון אחד עשר אולמות תצוגה קבועה, ושלושה אולמות של תצוגות מתחלפות. מדיה וקבצים בנושא מוזיאון שאנגחאי בוויקישיתוף אתר האינטרנט הרשמי של מוזיאון שאנגחאי מוזיאון שאנגחאי, ברשת החברתית אקס (טוויטר) מוזיאון שאנגחאי, באתר אנציקלופדיה בריטניקה (באנגלית) תצלומי המוזיאון
המינהל הלאומי לאבטחת סודות מדינה (סין)

המינהל הלאומי לאבטחת סודות מדינה (בסינית מפושטת: 中共中央保密委员会办公室; בפין-יין: zhōnggòng zhōngyāng bǎomì wěiyuán huìbàn gōngshì; מילולית: ועדת הביטחון של הוועד המרכזי של מק"ס) הוא זרוע ממשלתית של הרפובליקה העממית של סין שהיא חלק מקהילת המודיעין של סין העממית. בתפקיד מנהל המינהל - שיה יונג. זהו ארגון של מועצת המדינה המופקד על שמירת מידע חסוי הנוגע לביטחון המדינה. לצד ארגון זה פועל גם הוועד המרכזי להגנת סודות מדינה. הארגון מאבטח בניינים ממשלתיים, שומר בחשאיות פעילויות צבאיות חשאיות ומבצעים, הארגון מנטר מועמדים לתפקידים בכירים במשרד לביטחון המדינה ובעמדות מפתח במדינה, ארגון זה הוא במידה רבה מקביל למלמ"ב הישראלי ובעל סמכויות נרחבות לחקירת בכירים. משרד המדע והטכנולוגיה ביטחון הטכנולוגיה - גוף האחראי על אבטחת התעשיות הטכנולוגיות האסטרטגיות של סין. הממונה על הביטחון במשרד הביטחון המינהל השמיני של המטה הכללי הרוסי השירות להגנה על סודות מדינה אתר האינטרנט הרשמי של המינהל הלאומי לאבטחת סודות מדינה ערך זה הוא קצרמר בנושא סין. אתם מוזמנים לתרום לוויקיפדיה ולהרחיב אותו.
1965 בארצות הברית

1965 בארצות הברית הייתה השנה בה חגגה ארצות הברית 189 שנה מיום היווסדה. הנשיא: לינדון ג'ונסון (המפלגה הדמוקרטית) סגן הנשיא: סגן הנשיא: התפקיד לא היה מאויש עד 20 בינואר, יוברט האמפרי (המפלגה הדמוקרטית) פרק זה לוקה בחסר. אנא תרמו לוויקיפדיה והשלימו אותו. 2 במרץ – סרט הקולנוע, "צלילי המוסיקה" יוצא לאקרנים 8 במרץ – מלחמת וייטנאם: ארצות הברית שולחת לראשונה כוחות לוחמים - 3500 נחתים מגיעים לדרום וייטנאם 21 במרץ – מרטין לותר קינג מוביל 3,200 אנשים בצעדה השלישית למען זכויות הפרט 25 במרץ – פעיל זכויות האדם מרטין לותר קינג יחד עם עוד 25,000 תומכים מסיים צעדת מחאה בת ארבעה ימים מסלמה (Selma) למונטגומרי (אלבמה), בירת אלבמה 28 ביולי – מלחמת וייטנאם: נשיא ארצות הברית לינדון ג'ונסון מורה להגדיל את מספר החיילים האמריקאים בדרום וייטנאם מ-75,000 ל-125,000 30 ביולי – מלחמה בעוני: נשיא ארצות הברית לינדון ג'ונסון חותם על חוק הביטוח הלאומי המייסד את מדיקר ואת מדיקייד 6 באוגוסט – נחקק חוק זכות ההצבעה 3 באוקטובר – נשיא ארצות הברית לינדון ג'ונסון חותם על חוק ההגירה והאזרחות אשר ביטל את "נוסחת המוצא הלאומי" שהייתה נהוגה בארצות הברית משנת 1921, הגדיר מכסות הגירה על פי ארץ המוצא, וכמו גם הגדיר מדרג המקנה עדיפות למהגרים בעלי מקצועות נדרשים ולמהגרים בעלי קרובי משפחה בארצות הברית 28 באוקטובר – הושלמה בניית "קשת השער" בסנט לואיס שבמיזורי. 14 בנובמבר – מלחמת וייטנאם: פורץ קרב יה דראנג בין צבא ארצות הברית לכוחות צפון וייטנאם 18 בנובמבר – קרב יה דראנג מסתיים ללא צד מנצח (רשמית) ועם אלפי אבדות בנפש 15 בדצמבר – תוכנית ג'מיני: החללית ג'מיני 6A משוגרת לחלל 1 בפברואר – ברנדון לי, שחקן ואמן אמנויות לחימה (נהרג 1993) 7 בפברואר – כריס רוק, שחקן קולנוע אמריקאי 18 בפברואר – ד"ר דרה (אנדרה רומל יאנג), ראפר ומפיק מוזיקלי אמריקני 25 במרץ – שרה ג'סיקה פרקר, שחקנית אמריקאית 4 באפריל – רוברט דאוני ג'וניור, שחקן קולנוע אמריקאי 24 במאי – ג'ון סי. ריילי, שחקן וזמר 31 במאי – ברוק שילדס, שחקנית קולנוע אמריקאית 23 ביולי – סלאש, גיטריסט (Guns N' Roses) 3 בספטמבר – צ'ארלי שין, שחקן קולנוע אמריקאי 11 בספטמבר – מובי, יוצר מוזיקה אלקטרונית אמריקאי 25 בספטמבר – סקוטי פיפן, כדורסלן אמריקאי 30 בנובמבר – בן סטילר, שחקן אמריקאי 4 בינואר – תומאס סטרנס אליוט, משורר אמריקאי (נולד ב-1888) 21 בפברואר – מלקולם אקס, מנהיג אפרו אמריקאי ולוחם למען זכויות השחורים (נרצח) (נולד ב-1925) 22 בפברואר – פליקס פרנקפורטר, שופט בית המשפט העליון של ארצות הברית (נולד ב-1882) 27 באפריל – אדוארד מורו, עיתונאי רדיו וטלוויזיה אמריקאי (נולד ב-1908) 20 ביוני – ברנרד ברוך מומחה פיננסי ויועצו הכלכלי של הנשיא ג'ון פ. קנדי (נולד ב-1870) 22 ביוני – דייוויד או. סלזניק, מפיק סרטים (נולד ב-1902) 14 ביולי – עדלאי סטיבנסון, מועמד לנשיאות ארצות הברית (נולד ב-1900) מדיה וקבצים בנושא 1965 בארצות הברית בוויקישיתוף ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
פג'ר (לוויין)

פג'ר (בפרסית: فجر - מילולית "שחר"), הוא שמו של לוויין קטן מפיתוח איראני עצמאי. הלוויין שוגר לחלל ב-2 בפברואר 2015 באמצעות משגר לוויינים מפיתוח איראני. למרות התכנון המקורי, לפיו הלוויין אמור היה לפעול שנה וחצי, הוא חדר לאטמוספירה של כדור הארץ ונשרף ב-26 בפברואר 2015, עשרים וארבעה יום בלבד לאחר השיגור. קיומו של הלוויין נחשף לכלי התקשורת באיראן ביולי 2010. הלוויין הוצג לראשונה במסגרת אירועי השגי הממשלה והמהפכה האיסלאמית ב-7 בפברואר 2011, על ידי נשיא איראן. הלוויין שוגר בפברואר 2015, והיה הלוויין האיראני הרביעי בחלל. על פי דוברים רשמיים באיראן הלוויין מיועד למשימה של חישה מרחוק והוא יהיה בעל רזולוציה של כ-150 מטר. ללוויין מערכת הנעה הפועלת באמצעות גז קר (חנקן) מדוחס, והוא מסוגל לבצע שינויים במסלולו. דיווח: איראן שיגרה לווין לחלל, ישראל היום, 2 בפברואר 2015
ניפיסינג סילס

ניפיסינג סילס (באנגלית: Nipissing sills) הוא מחדר פלוטוני רדוד ונרחב – מתחם סילים המצוי באונטריו, קנדה. המחדר הוא חלק ממשטח בזלת נרחב שנוצר באירוע הגעשי "אונגבה" (Ungava event), הוא חלק מקבוצת-העל היורונית והוא מצוי בשוליים הצפוניים של אגן סדברי (Sudbury Basin) – מכתש הפגיעה השני בגודלו בעולם, שנוצר לפני כ-1,850 מיליון שנים. המחדר מהווה מקבץ של סילים בשוליים הדרומיים של קראטון סופיריור בשילד הקנדי, שחדרו לשכבות סלעי משקע וסלעי תשתית. כיוון הסילים מצפון-מזרח לדרום-מערב, ורוחבם אינו עולה על 460 מ'. הסילים מוגדרים כמורכבים מדיאבז – סלע תת-געשי שהרכבו דומה לגברו ולבזלת. הרכבם המינרלוגי של הסלעים מזהה אותם כגברו עתיר הורנבלנדה ובזלת תולאיטית. המחדר נוצר בפלאופרוטרוזואיקון וגילו 2,217-2,210 למ"ש. בסלעי הדיאבז בחלקו הדרומי של המחדר זוהה מעוות מאוחר, ומחשופיהם מקבילים לציר הקימוט של הסלעים אליהם חדרו. עם זאת, מחקר אחר טוען כי אף שהאזור היה נתון לאורוגנזה מראשית הארכאיקון, סיל ניפיסינג נוצר לאחר תהליכי קימוט והעתקה של סלעי התשתית. המחדרים לא נוצרו בהזנה ישירה מתוך תא מאגמה, אלא בהזנה צדית-אופקית באמצעות נחילי דייקים, שמקורם המעטפתי 1,300 ק"מ צפונית-מזרחית לסילים. דייקים אלה יצאו ממקור משותף ושלחו מעין "קרניים" שהזינו את הסילים. הסילים מציגים שלושה כיוונים פלאומגנטיים מובהקים המצביעים על שלושה אירועי חדירה נפרדים. תמיכה לכך נמצאה בהתמרת מגע בשולי הסלעים אליהם חדרו, המוכיחה שהכיוונים הפלאומגנטיים הם אכן ראשוניים. Sudbury סלעי יסוד מהפרקמבריון חקר המארג המגנטי של ניפיסינג סיל Differential uplift of the archean basement north of the Sudbury basin Mapping Flow Patterns in Nipissing Sills of the Southern Province, Canadian Shie http://gsc.nrcan.gc.ca/mindep/synth_prov/lip/pdf/ernst_lips.pdf http://www.largeigneousprovinces.org/06may.html Multiple ages of Nipissing Diabase intrusion הבדיקה נעשית באמצעות שחזור מצב השכבות קודם לחדירה
1964 בארצות הברית

1964 בארצות הברית הייתה השנה בה חגגה ארצות הברית 188 שנה מיום היווסדה. הנשיא: לינדון ג'ונסון (המפלגה הדמוקרטית) סגן הנשיא: התפקיד לא היה מאויש פרק זה לוקה בחסר. אנא תרמו לוויקיפדיה והשלימו אותו. 25 בפברואר – מוחמד עלי זוכה בפעם הראשונה באליפות העולם באיגרוף במשקל כבד בקרב נגד סוני ליסטון 10 במרץ – חברת הרכב פורד מציגה לראשונה את מכונית הפורד מוסטנג 13 במרץ – קיטי ג'נובזה בת ה-28 נרצחת בפני מספר עדים אשר לא באים לעזרתה. בעקבות האירוע והזעזוע שהוליד התגבר המחקר במושג פיזור אחריות. 27 במרץ – באלסקה פוגעת רעידת האדמה של "יום שישי הטוב" בעוצמה של 9.2 בסולם ריכטר. 125 נספים, רובם מגלי הצונאמי. 7 במאי – טיסה 773 של פאסיפיק איירליינס מתרסקת לאחר שנוסע ירה בשני הטייסים. כל 44 הנוסעים ואנשי הצוות נהרגו. 21 ביוני – רצח פעילי זכויות האזרח במיסיסיפי: שלושה פעילי זכויות האזרח, אנדרו גודמן, ג'יימס צ'ייני ומייקל שוורנר, נרצחים במחוז נשובה שבמיסיסיפי על ידי חברי הקו קלוקס קלאן בשל פעילותם להפסקת הסגרגציה במדינות הדרום בארצות הברית. 2 ביולי – חוק זכויות האזרח נחקק על ידי הקונגרס 27 ביולי – מלחמת וייטנאם: 5,000 יועצים צבאיים נוספים נשלחים לדרום וייטנאם, דבר המביא את סך כוחות ארצות הברית בווייטנאם ל-21,000 איש 31 ביולי – תוכנית ריינג'ר: החללית ריינג'ר 7 משדרת לכדור הארץ תמונות תקריב של הירח. התמונות חדות פי 1,000 מכל תמונה שצולמה בעבר על ידי טלסקופים על פני כדור הארץ 4 באוגוסט – סוכני FBI מוצאים את גופותיהם של שלושה פעילי זכויות אדם שנרצחו על ידי הקו קלוקס קלאן 24 בספטמבר – ועדת וורן מפרסמת את מסקנותיה בספר בן 888 עמודים 27 בספטמבר – דוח ועדת וורן קובע כי לי הארווי אוסוואלד פעל לבדו ברצח ג'ון פיצג'רלד קנדי 3 בנובמבר – בבחירות לנשיאות ארצות הברית הסנאטור בארי גולדווטר מפסיד לנשיא המכהן לינדון ג'ונסון. 28 בנובמבר – מרינר 4 חללית החוקרת את מאדים משוגרת 31 ביולי: החללית ריינג'ר 7 משדרת לכדור הארץ לראשונה בהיסטוריה תמונות תקריב של הירח. 3 בנובמבר: בבחירות לנשיאות ארצות הברית הסנאטור בארי גולדווטר מפסיד לנשיא המכהן לינדון ג'ונסון. 7 בינואר – ניקולס קייג', שחקן אמריקאי 12 בינואר – ג'ף בזוס, מייסד חברת אמאזון 17 בינואר – מישל אובמה, הגברת הראשונה של ארצות הברית 11 בפברואר – שרה פיילין, פוליטיקאית אמריקאית, מושלת מדינת אלסקה 18 בפברואר – מאט דילון, שחקן קולנוע אמריקאי 17 במרץ – רוב לאו, שחקן אמריקאי 30 במרץ – טרייסי צ'פמן, מוזיקאית אמריקאית 30 במרץ – איאן זירינג, שחקן אמריקאי-יהודי 6 באפריל – דייוויד וודארד, מנצח אמריקאי 26 במאי – לני קרביץ, גיטריסט וזמר 15 ביוני – קורטני קוקס, שחקנית קולנוע אמריקאית 22 ביוני – דן בראון, סופר אמריקאי 26 ביולי – סנדרה בולוק, שחקנית קולנוע אמריקאית 28 ביולי – לורי לוקלין, שחקנית אמריקאית 2 בספטמבר – קיאנו ריבס, שחקן קולנוע אמריקאי 20 באוקטובר – קמלה האריס, סגנית נשיא ארצות הברית 11 בנובמבר – קליסטה פלוקהארט, שחקנית קולנוע אמריקאית 4 בדצמבר – מאריסה טומיי, שחקנית אמריקאית 5 באפריל – דאגלס מקארתור, גנרל בצבא ארצות הברית במלחמת העולם השנייה, ובמלחמת קוריאה (נולד ב-1880) 18 באפריל – בן הכט, תסריטאי ומחזאי אמריקאי יהודי, זוכה פרס האוסקר (נולד ב-1894) 28 בספטמבר – הארפו מרקס, קומיקאי אמריקאי (נולד ב-1888) 15 באוקטובר – קול פורטר, מלחין ופזמונאי אמריקאי (נולד ב-1891) 20 באוקטובר – הרברט הובר, נשיאה ה-31 של ארצות הברית (נולד ב-1874) 21 בדצמבר – קארל ואן וכטן, סופר וצלם אמריקני (נולד ב-1880) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
מאדאן (בולגריה)

מאדאן (בבולגרית: Мадан) היא עיירה ורשות מקומית במרכז דרומה של בולגריה, הרביעית בגודלה במחוז סמוליאן, השוכנת על רכס הרודופי, 189 קילומטרים דרומית מזרחית מהבירה סופיה ו-30 קילומטרים מבירת המחוז סמוליאן. במאדאן שורר אקלים ממוזג והטמפרטורה השנתית הממוצעת עומדת על 10oc. קיימות עדויות ארכאולוגיות להתיישבות מאורגנת בשטח מאדאן המתוארכות למאה ה-5, ראשית התקופה הביזנטית. תושביו הקדומים של היישוב עסקו בכריית עפרה. בתקופת האימפריה הבולגרית הראשונה נקרא היישוב קְרוּשוֹבוֹ. במהלך המאה ה-14 נכבש היישוב בידי צבא האימפריה העות'מאנית ושמו שונה למָאדֶן, בטורקית עות'מאנית:מכרה. ב-1850 תועדו ביישוב 400 בתי מגורים. ב-20 בינואר 1878, במהלך המלחמה העות'מאנית-רוסית (1877–1878) נכבש היישוב בידי צבא האימפריה הרוסית, אך הוחזר לחזקת העות'מאנים מתוקף סיכומי קונגרס ברלין. באוקטובר 1912 במהלך מלחמת הבלקן הראשונה, נכבש היישוב בידי צבא ממלכת בולגריה. ב-22 באוגוסט 1953 זכתה מאדאן למעמד של עיירה. בין 1994 ל-2003 קטנה אוכלוסיית העיירה ב-30 אחוזים, בעיקר עקב הגירת עבודה שנבעה מהמשבר הכלכלי החריף שפקד את בולגריה. ב-2004 חל גידול בשיעור 15.86 אחוזים ומ-2005 ועד 2010 חל קיטון בשיעור מתון של 5.5 אחוזים שמוסבר בשיעור תמותה העולה על שיעור הילודה. מבחינת התמהיל המגדרי, עולה כי 50.15 אחוזים מהאוכלוסייה הן נשים ו-49.85 אחוזים הם גברים. במאדאן פועלות שתי חברות כרייה המפעילות מספר מכרות באזור לכריית עפרה, עופרת ואבץ. עוד פועלת בעיר חברות ליצור ותיקון משאבות גז, ליצור חלקי מכונות חקלאיות ומוצרי פלסטיק. בשטח הרשות המקומית קיימים גם מספר מפעלי טקסטיל, עיבוד עץ ועיבוד מזון. יוון קומוטיני, יוון. צרפת ריאולה, נור-פה דה קאלה, צרפת. טורקיה סולואולו (אנ'), טורקיה. טורקיה אוואנוס, טורקיה. אוכף מאדאן, ברכס אימאון, באי סמית', באיי שטלנד הדרומיים, שבסמוך לאנטארקטיקה, נקרא על שם העיר מאדאן. מדיה וקבצים בנושא העיירה מאדאן בוויקישיתוף הרשות המקומית מאדאן-נתונים דמוגרפיים, באתר הרשות המקומית מאדאן (באנגלית) .